8. ΠΡ ΑΞΙΣ ΥΠΟΥΡΓΙΚΟΥ ΣΥΜΒΟΥ ΛΙΟΥ Αριθ. 199 της 14 Οκτ./7 Νοεμ. 1966 (ΦΕΚ Α' 231) Περί ρυθμίσεως των όρων εργασίας και αμοιβών των πληρωμάτων των επιβατηγών ακτοπλοϊκών πλοίων. Λαβόν υπ' όψιν: 1.Τας διατάξεις του άρθρ. 5 του Α.Ν. 3276/44 (ΦΕΚ 172 Α' /1945), ως τούτο ετροποποιήθη δια του Ν.Δ. 304/1947 (ΦΕΚ 77 Α') «περί Συλλογικών Συμβάσεων εν τη Ναυτική εργασία». 2.Το υπ' αριθ. 79873/7308/13.10.1966 έγγραφον του Υπουργείου Εμπορικής Ναυτιλίας. 3.Τα προφορικώς αναπτυχθέντα υπό του Υπουργού Εμπορικής Ναυτιλίας, αποφασίζει: Εξουσιοδοτεί τον επί τη Εμπορικής Ναυτιλίας Υπουργόν όπως, δι' αποφάσεώς του, ρυθμίση τους όρους εργασίας και τας αμοιβάς των πληρωμάτων των επιβατηγών ακτοπλοϊκών πλοίων, βάσει και των όρων της καταγγελθείσης οικείας Συλλογικής Συμβάσεως και ενσωματώση εις αυτήν, την κατόπιν του από 1.9.1966 συμφωνητικού χορηγηθείσαν αύξησιν εκ 16% κωδικοποιών πάντα ταύτα εις ενιαίον κείμενον η ισχύς του οποίου θέλει παραταθή μέχρι της συνάψεως Συλλογικής Συμβάσεως δι' ελευθέρων διαπραγματεύσεων μεταξύ των ενδιαφερομένων επαγγελματικών Οργανώσεων εργοδοτών και εργαζομένων ή μέχρις εκδόσεως κατά τη παρούσαν διαδικασίαν νεωτέρας αποφάσεως αυτού. 